Diari Oficial de la Generalitat Valenciana


Sumari del DOGV 4246, del 10-05-2002 (2002/4838)

RESOLUCIÓ de 2 de maig de 2002, del director general d'Administració Territorial de la Conselleria de Justícia i Administracions Públiques, per la qual s'amplia la publicació de les convocatòries del concurs ordinari de 2002 per a la provisió de llocs de treball reservats a funcionaris d'administració local amb habilitació de caràcter nacional.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4246

Data del DOGV
:   10-05-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/4838


Data del document
:   02-05-2002

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * concurs administratiu
    * funcionari
    * administració local

RESOLUCIÓ de 2 de maig de 2002, del director general d'Administració Territorial de la Conselleria de Justícia i Administracions Públiques, per la qual s'amplia la publicació de les convocatòries del concurs ordinari de 2002 per a la provisió de llocs de treball reservats a funcionaris d'administració local amb habilitació de caràcter nacional. [2002/F4838]
  
Per la Resolució de 5 d'abril de 2002 (DOGV núm. 4.233, de 22 d'abril de 2002) es va donar publicitat a les convocatòries del concurs ordinari de l'any 2002, per a la provisió de llocs de treball reservats a funcionaris de l'administració local amb habilitació de caràcter nacional.
  
Vist l'escrit de la Secretaria d'Estat d'Organització Territorial de l'Estat del Ministeri d'Administracions Públiques, en què comunica les circumstàncies que concorren en la classificació del lloc de secretaria de l'Ajuntament d'Alfafar i agrupat, a efectes de la seua inclusió en el concurs ordinari de trasllats, la Direcció General d'Administració Territorial ha resolt:
  
Ampliar la Resolució de 5 d'abril de 2002 i donar publicitat a la convocatòria i les bases dels ajuntaments d'Alfafar i Lugar Nuevo de la Corona, que podran ser impugnades, segons el que disposa la Llei de Règim Jurídic de les Administracions Públiques i del Procediment Administratiu Comú, de 26 de novembre de 1992, a partir de la publicació del seu extracte en el Boletín Oficial del Estado.
  
València, 2 de maig de 2002.- El director general d'Administració Territorial: José Ramón Pascual Monzó.
  
Annex
  
Ajuntament: Alfafar-Lugar Nuevo de la Corona.
  
Província: València.
  
Denominació del lloc: secretaria.
  
Base primera. Objecte
  
És objecte de les presents bases regular la provisió, mitjançant concurs ordinari convocat pel Decret de la Presidència, de data 11 de febrer de 2002, del lloc de treball reservat a funcionaris amb habilitació de caràcter nacional següent:
  
Població a 31 de desembre de 2001: és superior a 2.000 habitants.
  
Denominació del lloc: secretaria.
  
Subescala: secretaria.
  
Categoria: superior.
  
Nivell de complement de destinació: 30.
  
Quantia anual del complement específic: segons la relació de llocs de treball, aprovada per l'Ajuntament en Ple, en sessió de 21 de desembre de 2001.
  
Situació actual: vacant.
  
Puntuació mínima: la puntuació mínima que haurà d'obtindre's per a l'adjudicació del lloc de treball serà de 7,5 punts.
  
Base segona. Tribunal de valoració
  
Estarà integrat pels següents membres:
  
Titulars
  
- President: Joan Josep Baixauli Baixauli, alcalde president de la corporació.
  
- Vocals:
  
· Un regidor designat per l'alcalde: Emilio Muñoz García.
  
· Un funcionari de carrera designat igualment per l'alcalde: Marcial Chofré Berrocal, cap de Contractació.
  
· Un funcionari de carrera amb habilitació de caràcter nacional d'igual o superior categoria que la del lloc convocat, designat per l'alcalde: Juan Carlos Pinilla García, interventor de l'ajuntament.
  
· Un representant de la Generalitat Valenciana designat per la Direcció General d'Administració Territorial: Josep Pascual Ramos, interventor tresorer de l'Ajuntament de Catarroja.
  
- Secretari: serà designat per l'alcalde d'entre els vocals.
  
Suplents:
  
- Presidenta: Consuelo de Vés Sánchez.
  
- Vocals:
  
· Un regidor designat per l'alcalde: Manuel Benito Valero Cases.
  
· Un funcionari de carrera designat igualment per l'alcalde: Sergio Marco Dasí, tècnic d'administració general del Departament d'Urbanisme.
  
· Un funcionari de carrera amb habilitació de caràcter nacional d'igual o superior categoria que la del lloc convocat, designat per l'alcalde: Eva Guerola Soler, tresorera de l'Ajuntament.
  
· Un representant de la Generalitat Valenciana designat per la Direcció General d'Administració Territorial: Teodoro Soriano Tomás, interventor de l'Ajuntament de Torrent.
  
- Secretari: serà designat per l'alcalde d'entre els vocals.
  
Base tercera. Barem de mèrits específics
  
A més dels mèrits generals de preceptiva valoració establits per l'administració de l'Estat en l'Orde de 10 d'agost de 1994 i els mèrits de determinació autonòmica aprovats per la Generalitat Valenciana en el Decret 8/1995, de 10 de gener, del Govern Valencià (DOGV núm. 2.434, de data 24 de gener de 1995), serà d'aplicació el següent barem de mèrits específic, que podrà arribar fins a 7,5 punts.
  
1. Cursos de formació i perfeccionament
  
1.1. Es valoraran fins a un màxim d'1 punt els cursos realitzats de formació i perfeccionament que tinguen relació directa amb les funcions del lloc de treball i, alhora, estiguen relacionats concretament amb la normativa autonòmica valenciana.
  
1.2. La valoració de cada curs s'efectuarà en funció de la seua duració d'acord amb la següent escala:
  
a) De 100 o més hores: 1 punt.
  
b) De 75 o més hores: 0,75 punts.
  
c) De 50 o més hores: 0,50 punts.
  
d) De 25 o més hores: 0,25 punts.
  
2. Cursos de doctorat en Dret
  
2.1. Es valoraran fins a un màxim d'1 punt els cursos de doctorat en Dret que en el seu conjunt superen les 250 hores lectives.
  
3. Aptituds per al lloc de treball
  
Es valoraran fins a un màxim d'1'5 punts els servicis prestats com a funcionari d'habilitació de caràcter nacional en propietat, interí, provisional, en comissió de servici o acumulat, d'acord amb la següent escala:
  
- En agrupacions de municipis: 0,05 punts/mes.
  
- En municipis que compten amb empreses municipals: 0,05 punts/mes.
  
4. Coneixement de valencià
  
Atés que el terme municipal d'Alfafar es troba declarat com de predomini lingüístic valencià (article 35 de la Llei 4/1983, de 23 de novembre, de la Generalitat Valenciana, d'Ús i Ensenyament del Valencià), el coneixement del valencià es valorarà fins a un màxim de 4 punts, sempre que s'acredite estar en possessió del pertinent certificat o homologació expedit per la Junta Qualificadora de Coneixements del Valencià, d'acord amb la següent escala:
  
a) Coneixement de grau mitjà: 1 punt.
  
b) Coneixement de grau superior: 2,5 punts.
  
c) Certificat de capacitació tècnica en l'especialitat de llenguatge administratiu valencià: 1,5 punts.
  
La valoració del present apartat es realitzarà conforme als criteris establits en la base quarta, apartat 2.
  
5. Entrevista
  
El tribunal de valoració podrà acordar, si ho estima necessari, la celebració d'una entrevista per a la concreció dels mèrits específics.
  
Amb esta finalitat, es notificarà als concursants afectats la data, hora i lloc de celebració.
  
Base quarta. Valoració i acreditació de mèrits
  
1. Tots els mèrits hauran d'acreditar-se documentalment o per mitjà de fotocòpies degudament confrontades.
  
2. Si es posseïxen els dos certificats de valencià (grau mitjà i superior), només es valorarà el de major grau. Així mateix, no es valorarà com a mèrit la titulació imprescindible per a la consecució de l'especialitat, segons el que disposa l'apartat cinqué, punt 2, de l'Orde de 16 d'agost de 1994, de la Conselleria d'Educació i Ciència.
  
3. Els cursos només es valoraran si van ser convocats o organitzats per la universitat, instituts o escoles oficials de formació de funcionaris, o altres entitats o centres docents públics o privats dels previstos en la Llei Orgànica 8/1985, de 3 de juliol, Reguladora del Dret a l'Educació, quan hagueren sigut homologats pels instituts o escoles de formació de funcionaris o per la universitat.
  
4. Aquelles activitats de naturalesa diferent dels cursos, tals com jornades, trobades, debats o anàlogues, no podran ser objecte de valoració. Els seminaris només es valoraran si s'acredita que tenen la mateixa naturalesa i metodologia que els cursos.